Fijiansk dollar

Fijiiansk dollar eller fijidollarGuttu, Tor: Norsk rettskrivningsordbok: bokmål – lærebokformer og moderate sideformer, Oslo: Kunnskapsforlaget, 1985, s. 118. Fulltekstutgave fra Nasjonalbiblioteket. (valutakode FJD) har vært Fijis valuta siden 1969. Det er vanligvis forkortet med dollartegnet $, alternativt FJ$ for å skille det fra andre valutaer som betegnes som dollar. Dollaren blir delt inn i cent (1 $ = 100 cent).

Dollar var også Fijis valuta mellom 1867 og 1873.

Historie
Første dollar
Fiji utstedte papirsedler med benevnelse dollar og cent mellom 1867 og 1873. Dollaren hadde da lik verdi som den amerikanske sølvdollaren. Dollaren ble erstattet med britiske pund, kort tid før Fiji ble en britisk koloni. 

Andre dollar
Dollaren ble introdusert for annen gang i 1969. Den erstattet fijianske pund med en ratio på 1 pund = 2 dollar. Både mynter og sedler innehadde portrett av dronning Elisabeth II, og bilder av kulturelle gjenstander fra Fiji, som tabuaen på 20-centmynten. Da den nye valutaen ble innført, ble det slått mynter i valøren 1, 2, 5, 10 og 20 cent, og sedlene hadde valøren 50 cent, samt 1, 2, 5, 10 og 20 dollar.

16. august 2005 annonserte Fijis finansminister Jone Kubuabola at kabinettet hadde godkjent introduksjonen av en 100-dollarseddel. Samtidig skulle 2-centmynten inndras, da kostnadene med å slå mynten oversteg myntens verdi. Han la til at portrettet av dronning Elisabeth fortsatt ville være å finne på samtlige sedler. Fiji ble republikk i 1987.

Leder av Fijis nasjonalbank, Savenaca Narube, annonserte 11. februar 2006 at det ville bli innført polymersedler, hvor kultur, handel, industri og mennesker ville være avbildet. De nye sedlene var av forskjellig størrelse og ble innført i 2007.

En ny serie mynter og sedler uten Elisabeth IIs portrett, men med motiver fra fijiansk flora, fauna og folkeliv, ble satt i sirkulasjon i januar 2013.Fiji banknotes and coins. New flora and fauna series , Reserve Bank of Fiji.

Mynter

 1 cent
 2 cent (nylig trukket tilbake)
 5 cent
 10 cent
 20 cent
 50 cent
 1 dollar

Sedler

 2 dollar
 5 dollar
 10 dollar
 20 dollar
 50 dollar
 100 dollar

 Referanser 

Eksterne lenker
Fotogalleri av mynter fra Fiji

Kategori:Oseanias valuta
Kategori:Fijis økonomi